पाएं अपने शहर की ताज़ा ख़बरें और फ्री ई-पेपरडाउनलोड करें
अंबेडकर सभागार में डीएम डॉ. त्यागराजन एस एम एवं एसएसपी बाबू राम की संयुक्त अध्यक्षता में कोरोना के बढ़ते संक्रमण के रोकथाम के लिए 5 मई से 15 मई तक लगाये गए लॉकडाउन का सख्ती से पालन कराने के लिए अनुमंडल एवं प्रखण्ड के सभी पदाधिकारी एवं पुलिस पदाधिकारियों की बैठक हुई। जिसे संबोधित करते हुए डीएम ने कहा कि कोरोना के रोकथाम के लिए पूर्व में जारी आदेश यथावत लागू रहेगा। 6 बजे शाम से 6 बजे सुबह तक रात्रि कर्फ्यू रहेगा। कोरोना के चेन को तोड़ने के लिए लॉक डाउन का सख्ती से अनुपालन कराना जरूरी है। जिसके लिए कल से सभी पदाधिकारी सड़क पर रहेंगे। आवश्यक सेवाओं को छोड़कर बांकी के सभी सभी कार्यालय बन्द रहेंगे। साथ ही आवश्यक सेवाओं को छोड़कर सभी दुकानें बन्द रहेंगी। किराना, सब्जी, फल, दूध, पीडीएस की दुकान सुबह 7 बजे से 11 बजे तक ही खुली रहेंगी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn